Saara Kuugongelwa

Saara Kuugongelwa-Amadhila, (an haife ta 12 ga Oktoba,1967) 'yar siyasar Namibia ce wacce ta yi aiki a matsayin Firayim Ministan  Namibia daga 2015. Ta kasance memba  ta ƙungiyar Jama'ar Afirka ta Kudu maso Yamma (SWAPO) kuma ta kasance memba na Majalisar Dokokin Namibia tun 1995. Ta yi aiki a matsayin Ministan Kuɗi daga 2003 zuwa 2015.  Ita ce mace ta farko da ta yi aiki a matsayin Firayim Ministan  Namibia .

Kuugongelwa-Amadhila tana da digirin digirgir a fannin dukiyar jama'a da MSC a fannin tattalin arziki. Ta kasance Masaniyar Tattalin Arziki a Ofishin Shugaban ƙasa a 1995 sannan kuma Darakta Janar na Hukumar Shirye-shiryen Kasa daga 1995 zuwa 2003.

 Rayuwa ta farko da ilimi 
An haifi Saara Kuugongelwa a cikin 12 ga Oktoba ,1967 a Otamanzi, Afirka ta Kudu maso Yamma (Namibia a yau). Ta yi gudun hijira tare da SWAPO a 1980 lokacin tana da shekaru 13 kuma ta tafi Sierra Leone a 1982 yayin da take da shekaru 15.  Ta halarci makarantar sakandare ta mata ta Koidu daga 1982 zuwa 1984 da kuma makarantar sakandare na Saint Joseph tsakanin 1984 zuwa 1987. Daga 1991 zuwa 1994, ta halarci Lincoln University (Pennsylvania)” Jami'ar Lincoln a Pennsylvania, Amurka, inda ta kammala karatu tare da MSc a fannin tattalin arziki.

 Ayyukan siyasa 
Kuugongelwa-Amadhila ta koma Namibia bayan kammala karatunta daga Jami'ar Lincoln kuma ta rike mukami a matsayin masaniyar  tattalin arziki a Ofishin Shugaban ƙasa a ƙarƙashin Sam Nujoma . A shekara ta 1995, bayan 'yan watanni kaɗan a wannan aikin, Nujoma ta naɗa ta a majalisa tana da shekaru 27, kuma ta bata matsayin darakta janar na Hukumar Shirye-shiryen Kasa,  matsayi a matsayin minista. A shekara ta 2003 Nujoma ta ɗaukaka ta zuwa Ministan Kudi.

Ita da Shugaba Hage Geingob, an rantsar da ita a matsayin Firayim Minista na 4 na Namibia a ranar 21 ga Maris,2015.  Ta zamo mace ta farko da ta rike mukamin.

A watan Mayu 2016, ta shiga  "Tattaunawa tare da Mai Girma Saara Kuugongelwa-Amadhila, Firayim Minista na Jamhuriyar Namibia," tattaunawa na dan gajeren lokaci tare da Wilson Center's Women in Public Service Project, Wilson Center Africa Program, da kuma Mazabar Afirka.  Ta yi magana akan daidaiton jinsi a lokuta da yawa, ciki har da lokacin ziyarar Firayim Minista na Malian Modibo Keita da kuma jawabi (wanda Christine Hoebes ta karanta a madadin ta) a taron mata na 10 na Namibiya inda ta bayyana cewa zai dauki shekaru 70 don rufe gibin albashin jinsi a duk faɗin Afirka.

 Rayuwar ta 
Kuugongelwa tayi aure da ɗan kasuwa Onesmus Tobias Amadhila . 

 Kyaututtuka da karbuwa 
A Ranar Jaruman Kasa ta 2014, an ba ta lambar girma ta , Most Brilliant Order of the Sun, Second Class.

 Bayanan da aka ambata 

|-

|-

Category:Rayayyun mutane
Category:Haihuwan 1967
Category:Shafuka masu fassarorin da ba'a duba ba